
UMJETNOST | KULTURA 


FOKUS: Umjetnost i kultura program je neformalnog 
obrazovanja u suvremenoj kulturi i umjetnosti koji odgovara 
na potrebe djece i mladih u stvaranju umjetničkih djela koja 
na kritički, istraživački i eksperimentalan način otvaraju 
nove poglede i shvaćanja u svijetu umjetnosti i kulture. 
Sastoji se od audio vizualnog i interdisciplinarnog programa 
koji je usmjeren na društveni angažman, ali ujedno i na 
omogućavanje ciljanoj skupini da aktivno promišlja i 
uključuje se u stvaranje kulturnog sadržaja, razvija svoje 
kreativne potencijale i daje doprinos važnosti aktivnog 
sudjelovanja u kulturnom i društvenom razvoju zajednice. 

Korištenjem novih pristupa, istraživanjem materijala te 


njihovim eksperimentiranjem, kao i otvaranjem novih 
kanala komunikacije s publikom, ovaj program je osmišljen 
radi širenja znanja i vještina i promicanja suvremene kulture 

i umjetnosti te ukazivanja na njezinu važnost u razvoju s 
današnjeg pojedinca, ali i društva u cjelini. 

Program se provodi od 2013. godine i sastoji se od tri glavna + (D 
područja - vizualnog, audio vizualnog i interdisciplinarnog. 


Posebna pažnja u razvoju programa daje se evaluacijskom 
procesu sa svim uključenim dionicima kako bi što bolje 
odgovorila na potrebe korisnik/ca. 


Tijekom godina, suradnja se odvijala s mladim likovnim 
umjetnicima i pedagozima, umjetničkim organizacijama i 
udrugama. 


Program se provodi na dva načina: 


1. Program otvoren za javnost 
2. Program u suradnji s osnovnim školama 


U stvaranju ovog tipa programa jako je važna suradnja 
između udruga (nositelja neformalnog obrazovanja) - škola 
(nositelja formalnog obrazovanja) - umjetnika/ca i likovnih 
pedagoga (suradnika/ca), kako bi se dobio kvalitetan 
program koji odgovara na potrebe sudionika/ca. 

CD umjetnik 
Neformalno obrazovanje omogućuje širenje i dogradnju 
postojećih znanja i vještina koje su već stečene ili se stječu 
kroz formalno obrazovanje, ali i usvajanju novih znanja i 


vještina s kojima se sudionici/ce nisu imali priliku susresti 
kroz formalno obrazovanje. 


Ono u niti jednom trenutku nije zamjena za formalno 
obrazovanje, no svakako ga nadopunjava kroz pokrivanje 
potreba koje im ono ne može dati, zbog često već unaprijed 
određenog sustava reguliranog u obrazovnoj ustanovi. 


Program uključuje individualni i grupni rad a polaznici uče 
kako sami predstaviti / izložiti završene radove (važnost 
i način postavljanja i prezentacije prema javnosti). Na 
ovaj način, program obuhvaća proces od stvaranja do 
predstavljanja čime čini jedinstvenu cjelinu. Postavljen, 
prezentiran i razvijan na ovaj način, program ima veliki 
značaj u razvoju suvremene umjetnosti, pogotovo u sredini 


u kojoj još uvijek dominiraju tradicionalni formati. 


Glavna okosnica i relevantnost programa u kontekstu 
suvremene kulture i umjetnosti očituje se u pristupu izradi 
samog djela (promišljanje što se želi poručiti), načinima 
korištenja alata (istraživanje i eksperimentiranje koje služi za 
odabir najbolje tehnike kojima polaznici žele/mogu prikazati 
namjeru djela) do odabira načina prezentacije (odlučuju o 
pristupu kojim žele komunicirati svoje djelo prema javnosti- 
odabir prostora i popratni sadržaj). 


Evaluacija programa tijekom svih godina provedbe pokazala 
je kako su djeca i mladi koji su sudjelovali u programu 
povećali svoju razinu sudjelovanja u društvu, kritičko 
razmišljanje i razvitak kreativnih vještina. 


Roditelji i profesori su rekli kako djeca bolje reagiraju 
na kreativan sadržaj i prisutan je pokazatelj veće 
zainteresiranosti za suvremenu umjetnost i kulturu, ali i 
način promišljanja o stvaranju umjetničkog djela. 


Poseban doprinos programa vidljiv je za vrijeme trajanja 
pandemije kada je fizički kontakt bio vrlo ograničen. 
Dio aktivnosti preseljen je online (izrada slikovnica, 
eksperimentalna digitalna animacija i dr.), a dio programa se 
i dalje odvijao u fizičkom obliku (u dozvoljenim mjerama). 
Povratne informacije sudionika/ca - umjetnika/ca - 
profesora/ica bile su pozitivne jer je omogućeno mjesto 
dijeljenja iskustva, znanja, kreativnog procesa, stvaralačkog 
momenta, koji je u tom trenutku također doprinio i 
održavanju mentalnog zdravlja. 


sa 


* uključuje rad umjetnice (s pedagoškim 
obrazovanjem) direktno s djecom i mladima, 
potičući ih na drugačiji način razmišljanja o 
stvaranju vizualnog djela 


* —odciljane skupine traži razmišljanje o novim 
načinima prikaza umjetnosti koji mogu koristiti 
neke od tradicionalnih alata 


* nakraju stvaraju rad koji je suvremen, kritički i 
interdisciplinaran 


* konačan produkt (modularni crteži, prostorna 
instalacija na stiro kockama i sl.) uvijek komunicira 
s publikom i daje joj značaj koji tradicionalna 
umjetnost često izostavlja 


* nakraju programa ne samo da ostaje rad, već sami 
polaznici postaju i izvođač i publika, dobivajući 
tako znanja i iskustva u razvoju radova koja ne 
mogu dobiti kroz tradicionalan, formalan sustav 
obrazovanja 


Izrada programa odvija se u suradnji sa suvremenom 
hrvatskom likovnom umjetnicom Mijom Maraković 
(https://www.facebook.com/mmarakovic) 


uključuje izradu prostornih umjetničkih 
instalacija, uličnu umjetnost, street art 
(sticker, strip, grafiti-murali) i reciklažnu 
umjetnost 


govori se o eksperimentalnoj, istraživačkoj 
umjetnosti koja propituje društvene 
strukture i potiče na aktivizam, očuvanje 
prirode, ukazuje na društvenu potrebu ili 
nepravdu; eksperimentira s materijalima i 
njihovom funkcijom 


stvara se odnos između umjetnika i publike, 
traži njihovu koncentraciju i promišljanje 
teme 


završni rad postavlja se u javne prostore 
čime se daje prostorna i društvena 
dimenzija, a rad čini dio tzv. kreativnog place 
makinga, tj. oblikovanja javnog prostora uz 
primjenjenu umjetnost 


Izrada programa odvija se u suradnji s 
umjetničkim kolektivima, organizacijama i 
umjetnicima iz područja interdisciplinarne 
umjetnosti 

uključuje glitch umjetnost (umjetnost greške 
koja pokazuje potencijal da rastvara pukotine u 
procesima koji se odvijaju u pozadini vizualnih i 
zvučnih informacija) 


uključuje rad s djecom, mladima i starijom dobnom 
skupinom 


odvija se u fizičkom prostoru ili online 


spaja korištenje analognih alata zvuka ili slike koji se 
zatim spajaju u digitalno, stvarajući novi umjetnički 
produkt koji se prezentira široj javnosti 


program se provodi u suradnji s članovima nE 
umjetničke organizacije FORMAT C : 

* dio programa čini i rad stop motion tehnikom (stop 
animacija)* 


* - Uradu se koristimo besplatnim softverima i 
platformom 


* Stop animacija je tehnika kreativnog izričaja u kojem se fizičkom 
manipulacijom nepokretnih predmeta udahnjuje život i stvara prividan 
pokret. Radionice polaze od eksperimentiranja sa različitim materijalima i 
teksturama, što je pristup koji omogućuje da polaznici nađu način, te tehniku 
i dizajn koji im najbolje odgovara, što je važno za daljnje animiranje. 


Kreativnost se smatra jednom od najvažnijih obilježja ljudske 
vrste koja se primarno temelji na mašti i igri, a počinje se 
oblikovati tijekom ranih godina života. Ovisi o pojedincu, 
njegovom promatranju svijeta oko sebe, estetskim načinom 
izražavanja koji je individualan, interesima, osjećajima, 
potrebama i međusobnim interakcijama. 


Kako čovjek odrasta tako se razvija i njegova kreativnost 
koja je određena unutarnjim interesima pojedinca, ali i 
vanjskim okruženjima. Upravo zato je i predmet likovne 
umjetnosti vrlo bitan u osnovnim školama kada mu je cilj 
poticati i razvijati kreativno razmišljanje učenika. 


Kadsevećodređenim smjernicama predmeta doda i suradnja 
s nositeljima neformalnog obrazovanja dobije se _ program 
koji pomaže učenicima da se razviju i osnaže, razmišljaju o 
svijetu oko sebe na jedan novi način što ih čini pripadnicima 
društva koji su sposobni uspostaviti ravnopravne odnose s 
okolinom i drugim dionicima. 


lako je u određenim društvenim razdobljima postojalo 
mišljenje kako je kod umjetničkog djela bitna samo estetika, 
to mišljenje je odavno napušteno. Kultura i umjetnost se 
gledaju kao važni dijelovi života koji su itekako bitno za 
cjelokupni razvoj društva. Zato, kada se govori o kulturi i 


umjetnosti, mora se govoriti iz svih spomenutih pozicija i 
shvatiti njezinu pravu važnost. 


Priručnik za kulturnu osviještenost i izražavanje, koji je 
Ministarstvo kulture Republike Hrvatske prevelo 2018. 
godine, navodi kako se u sustavima obrazovanja mnogih 
europskih država uočava nedostatak poticanja kreativnog 
i kritičkog mišljenja te je u tom smislu poticanje kulturnog 
izražavanja, koje je i ključno za razvoj kreativnih vještina, 
nužnost. 


Izdavač: 


ka-matri"đ 


KA-MATRIX - Udruga za društveni razvoj 
Jurja Haulika 22. 

47 000 Karlovac 

tel: 047/410 876 

URL: ka-matrix.hr 

e mail: infoka-matrix.hr 


Za izdavača: Manuela Kasunić 
Urednica: Manuela Kasunić 

